b"\n_START_ARTICLE_\nApam Napatas\n_START_PARAGRAPH_\nApam Napatas (skr. \xe0\xa4\x85\xe0\xa4\xaa\xe0\xa4\xbe\xe0\xa4\x82 \xe0\xa4\xa8\xe0\xa4\xaa\xe0\xa4\xbe\xe0\xa4\xa4\xe0\xa5\x8d\xc2\xa0= ap\xc4\x81\xe1\xb9\x83 nap\xc4\x81t 'vanden\xc5\xb3 palikuonis, upi\xc5\xb3 nepuotis')\xc2\xa0\xe2\x80\x93 vedin\xc4\x97s mitologijos dievyb\xc4\x97, susijusi tuo pat metu ir su vandeniu, ir su ugnimi. Jam atskirai Rigvedoje paskirta viena giesm\xc4\x97 (2.35), ta\xc4\x8diau \xc5\xa1is vardas da\xc5\xbenai b\xc5\xabna Agnio epitetu; Agnio ir Apam Napato savyb\xc4\x97s susimai\xc5\xa1o, jiedu vienas kitam tampa tapat\xc5\xabs. Sykiais Apam Napatas b\xc5\xabna ir Savitaro vardas._NEWLINE_Pasakojama, kad Apam Napatas yra auksinis, \xc5\xa1vytintis, juo papuo\xc5\xa1tas \xc5\xbeaibas, jis gim\xc4\x99s i\xc5\xa1 auksini\xc5\xb3 \xc4\xafs\xc4\x8di\xc5\xb3, auga paslaptyje, gyvena auk\xc5\xa1\xc4\x8diausioje vietoje. Apam Napatas taip pat, kaip min\xc4\x97ta, susij\xc4\x99s su vandeniu (Ap). Jis vanden\xc5\xb3 apsuptas, teikia sald\xc5\xbeius vandenis, jo maistas\xc2\xa0\xe2\x80\x93 lajus, jis ateina \xc4\xaf \xc5\xbeem\xc4\x99 ir pagimdo visas b\xc5\xabtybes. Apam Napatas taip pat susij\xc4\x99s su Ad\xc5\xbea Ekapadu, Ahi Budhnja, taip pat auksinio kiau\xc5\xa1inio, gemalo (saul\xc4\x97s) motyvu._NEWLINE_Iran\xc4\x97ni\xc5\xa1koje mitologijoje yra tapati dievyb\xc4\x97 av. Ap\xc4\x85m Nap\xc4\x81t."